
[bookmark: _Toc196719577]I. VISPĀRĪGA INFORMĀCIJA
1. [bookmark: _Toc196719578]Informācija par iepirkumu:
1.1. Iepirkums tiek rīkots kā atklāts konkurss (visi ieinteresētie piegādātāji ir tiesīgi iesniegt piedāvājumus) saskaņā ar Ministru kabineta 28.02.2017. noteikumiem  Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” un saskaņā ar citiem iepirkumu regulējošiem normatīviem aktiem. 
1.2. Iepirkums tiek īstenots Eiropas Savienības kohēzijas politikas programmas 2021.–2027. gadam 1.2.2. specifiskā atbalsta mērķa "Izmantot digitalizācijas priekšrocības uzņēmējdarbības attīstībai" 1.2.2.1. pasākuma "Atbalsts procesu digitalizācijai komercdarbībā" ietvaros, Latvijas Investīciju un attīstības aģentūras programmā "Atbalsts procesu digitalizācijai un mākslīgā intelekta risinājumiem" ietvaros. LIAA līgums Nr. 9.4-1-L-2026/216.
1.3. Ja iepirkuma nolikumā norādīts konkrēts standarta nosaukums vai kāda cita norāde uz specifisku materiālu izcelsmi, īpašu procesu, zīmolu vai veidu, Pretendents var piedāvāt atbilstību ekvivalentiem standartiem, kas atbilst Nolikuma prasībām un nodrošina Nolikumā prasīto.
1.4. Iepirkuma nolikumā ir lietotas šādas definīcijas:
Iekārta – ar MI programmatūru vadāms jauns 5-asu frēzēšanas apstrādes centrs, saskaņā ar Nolikuma Pielikumu Nr.2 - Tehniskā specifikācija/Tehniskais piedāvājums.
Iepirkums – iepirkums “Frēzēšanas apstrādes centra (5-asu) iegāde ar MI programmatūru” ID Nr. CNC-2026-01k.
Izpildītājs – Pretendents, ar kuru Pasūtītājs noslēdz Līgumu. 
LIAA - Latvijas Investīciju un attīstības aģentūra.
Līgums – līgums, kurš tiks noslēgts ar uzvarējušo Pretendentu.
MI – mākslīgais intelekts.
Nolikums – šis Iepirkuma “Frēzēšanas apstrādes centra (5-asu) iegāde ar MI programmatūru” ID Nr. CNC-2026-01k nolikums.
Pasūtītājs - Sabiedrība ar ierobežotu atbildību "CNC SAAN", reģistrācijas Nr. 40003800372.
Pretendents – piegādātājs, kurš šajā Iepirkumā ir iesniedzis Piedāvājumu.
Piedāvājums - Pretendenta šajā Iepirkumā iesniegts piedāvājums Pasūtītājam.
Projekts – Pasūtītāja īstenots projekts Eiropas Savienības kohēzijas politikas programmas 2021.–2027. gadam 1.2.2. specifiskā atbalsta mērķa "Izmantot digitalizācijas priekšrocības uzņēmējdarbības attīstībai" 1.2.2.1. pasākuma "Atbalsts procesu digitalizācijai komercdarbībā" ietvaros,  Latvijas Investīciju un attīstības aģentūras programmā "Atbalsts procesu digitalizācijai un mākslīgā intelekta risinājumiem" ietvaros (LIAA līgums Nr. 9.4-1-L-2026/216). 
PVN – pievienotās vērtības nodoklis.
Tehniskā specifikācija – Nolikuma Pielikums Nr.2.

2. [bookmark: _Toc196719579]Ziņas par Pasūtītāju:
Pasūtītājs: Sabiedrība ar ierobežotu atbildību "CNC SAAN"
Reģistrācijas Nr. 40003800372
Adrese: Mēmeles iela 10, Mārupe, Mārupes nov., LV-2167
Kontaktpersona: Salvis Pīļups, e-pasts: salvis@cncsaan.lv 
telefons: +371 26 555 009.

3. [bookmark: _Toc196719580]Iepirkuma priekšmeta apraksts un apjoms:
3.1. Iepirkuma priekšmets ir ar MI programmatūru vadāma jauna 5-asu frēzēšanas apstrādes centra iegāde, piegāde, uzstādīšana, lietošanas apmācības un atbalsts (konsultācijas) atbilstoši Tehniskajai specifikācijai.
3.2. Paredzamā līgumcena ir 500’000.00 (pieci simti tūkstoši eiro un 00 centi) eiro, neskaitot PVN. Ja cenas piedāvājums izteikts citā valūtā, pārrēķinam tiek izmantots Eiropas Centrālās bankas publicētais kurss uz vērtēšanas datumu.

4. [bookmark: _Toc196719581]Līgums, līguma izpildes laiks un vieta:
4.1. Ar uzvarējušo Pretendentu tiek noslēgts Līgums. 
4.2. Iekārtas piegādes vieta: Pasūtītāja norādītā vietā - Kārļa Ulmaņa gatve 2, Rīga, LV-1004.  
4.3. Izpildes termiņš: Līguma izpildes termiņš: 4 (četru) mēnešu laikā no Līguma noslēgšanas[footnoteRef:1], ieskaitot testēšanas periodu, kā arī apmācības un konsultācijas. [1:  bet ne ilgāk kā līdz 2027. gada 31. maijam.] 

4.4. Minimālais Iekārtas garantijas termiņš: 12 (divpadsmit) mēneši pēc Iekārtas pieņemšanas – nodošanas akta parakstīšanas.

5. [bookmark: _Toc196719582]Piedāvājuma iesniegšanas vieta, datums, laiks un kārtība:
5.1. [bookmark: _Ref195524723]Piedāvājums jāiesniedz līdz www.iub.gov.lv publikācijā norādītajam datumam. 
5.2. Nosūtot Piedāvājumu pa pastu, Pretendents uzņemas atbildību par Piedāvājuma saņemšanu Nolikuma 5.1. punktā norādītajā termiņā.

[bookmark: _Toc196719583]II. PRASĪBAS PIEDĀVĀJUMA NOFORMĒJUMAM UN IESNIEGŠANAI
6. Pretendents ir tiesīgs iesniegt tikai vienu Piedāvājuma variantu. Piedāvājums jāiesniedz datordrukā, latviešu valodā.
7. Piedāvājumam pilnībā jāatbilst Nolikumā un tā pielikumos minētajām prasībām. Piedāvājumam ir jābūt derīgam 2 (divus) mēnešus no Nolikuma 5.1. punktā minētā iesniegšanas termiņa. Pasūtītājs var lūgt Pretendentam pagarināt piedāvājuma derīguma termiņu uz noteiktu laiku.
8. Piedāvājumu iesniedz elektroniska dokumenta formā vai papīra dokumenta formā.
9. Pretendentam Piedāvājums jāiesniedz kādā no zemāk uzskaitītajiem veidiem:
9.1. Pretendents iesniedz Pasūtītājam piedāvājumu 2 (divos) oriģinālos eksemplāros slēgtā aploksnē. Piedāvājumu iesniedz Pasūtītājam: Sabiedrības ar ierobežotu atbildību "CNC SAAN" birojā, Rīgā, Kārla Ulmaņa gatvē 2, LV-1004. Piedāvājuma kopiju nosūta Pasūtītājam uz e-pasta adresi: info@cncsaan.lv, vai pievieno Piedāvājumam elektroniskā datu nesējā; vai
9.2. Piedāvājumu iesniedz elektroniska dokumenta formā parakstītu ar drošu elektronisko parakstu, nosūtot uz Pasūtītāja elektroniskā pasta adresi info@cncsaan.lv.
9.3. Saņemtie Piedāvājumi tiks reģistrēti, atbilstoši to saņemšanas laikam. Piedāvājumi, kas saņemti pēc noteiktā termiņa, netiks vērtēti.
10. Pretendents pirms Piedāvājuma iesniegšanas termiņa beigām var grozīt vai atsaukt iesniegto Piedāvājumu.
11. Visi Piedāvājuma pielikumi ir tā neatņemamas sastāvdaļas.
12. Piedāvājumu paraksta Pretendenta paraksttiesīgā persona vai pilnvarotā persona (pievienojot pilnvaru vai tās kopiju).
13. Visai Piedāvājumā sniegtai informācijai ir jābūt patiesai. Ja Pasūtītājam rodas šaubas par Piedāvājumā sniegto informācijas patiesību vai dokumenta kopijas autentiskumu, Pasūtītājam ir tiesības pieprasīt, lai Pretendents apstiprina informācijas patiesību un/vai  uzrāda  apstiprinoša dokumenta oriģinālu vai iesniedz apliecinātu dokumenta kopiju. Minētie dokumenti ir jāiesniedz Pasūtītāja norādītajā termiņā.

[bookmark: _Toc196719584]III.	PRASĪBAS PRETENDENTAM, PRETENDENTA IESNIEDZAMIE ATLASES DOKUMENTI
14. [bookmark: _Toc196719585]Pretendenta kvalifikācijas atlases kritēriji:
14.1. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.
14.2. [bookmark: _Hlk195525760]Pretendenta vidējais gada finanšu apgrozījums pēdējo 3 gadu (2025., 2024., 2023.) laikā ir vismaz 200’000 (divsimt tūkstoši) eiro.

15. [bookmark: _Toc196719586]Pretendenta iesniedzamie atlases dokumenti:
15.1. Pretendenta pieteikums, saskaņā ar Pielikumu Nr.1.
15.2. Ja Pretendents nav reģistrēts Latvijas Republikas Uzņēmumu reģistra Komercreģistrā - Komersanta reģistrācijas apliecības kopija, vai, ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.
15.3. Lai apliecinātu atbilstību Nolikuma 14.2. punkta (finanšu apgrozījums) prasībai, Pretendents norāda informāciju pieteikumā (Pielikums Nr. 1). Pretendenti, kas dibināti vēlāk, apliecina atbilstību prasībai par nostrādāto laika periodu.
[bookmark: _Toc196719587]
IV. TEHNISKAIS PIEDĀVĀJUMS
16. Pretendentam tehniskais piedāvājums ir jāsagatavo un jāiesniedz atbilstoši Iepirkuma tehniskajām prasībām (Nolikuma Pielikums Nr.2). Tehniskais piedāvājums apliecina piedāvātās Iekārtas atbilstību Nolikumam un Tehniskajai specifikācijai. Tehniskajam piedāvājumam jābūt izstrādātam saskaņā ar Tehnisko specifikāciju, aizpildot sadaļu “Pretendenta piedāvājums”. Pretendents nedrīkst veikt izmaiņas veidlapas struktūrā, t.sk. dzēst vai pievienot rindas vai kolonnas.

[bookmark: _Toc196719588]V. FINANŠU PIEDĀVĀJUMS, APMAKSAS NOSACĪJUMI
17. Pretendentam finanšu piedāvājums ir jāsagatavo un jāiesniedz atbilstoši Iepirkuma prasībām (Nolikuma Pielikums Nr.1). Finanšu piedāvājumam jābūt izteiktam eiro (EUR). Pretendents Finanšu piedāvājumā ietver visas izmaksas, kas nepieciešams kvalitatīvai Līguma izpildei, izņemot PVN, kas tiek norādīts atsevišķi (ja piemērojams).
18. Cenai ir jābūt norādītai eiro (EUR) ar precizitāti divi cipari aiz komata.
19. Cenā jāietver visu pakalpojumu, materiālu un iekārtu izmaksas, darba izmaksas, piegādes, montāžas un uzstādīšanas izmaksas, pārbaužu un palīgdarbu izmaksas, atbildīgā personāla apmācību izmaksas, tehnikas un palīgierīču izmantošanas izmaksas, konsultāciju izmaksas, visi nodokļi (izņemot PVN), nodevas un maksājumi, kas ir saistoši Pretendentam, lai nodrošinātu kvalitatīvu Līguma izpildi, kā arī visi riski, tajā skaitā iespējamie sadārdzinājumi, kā arī visas administrācijas, dokumentu sagatavošanas, saskaņošanas un transporta izmaksas, kas saistītas ar Līguma izpildi.
20. Līguma apmaksas nosacījumi:
20.1. Pēc Līguma noslēgšanas Pasūtītājs 5 (piecu) darba dienu laikā veic 10% (desmit procentu) apmaksu no noslēgtā Līguma summas uz Izpildītāja norādīto kontu.
20.2. Pasūtītājs 90% (deviņdesmit procentu) samaksu veic 5 (piecu) darba dienu laikā pēc 5-asu frēzēšanas apstrādes centra ar MI uzstādīšanas pasūtītāja norādītajā adresē un Pieņemšanas-Nodošanas akta parakstīšanas.

[bookmark: _Toc196719590]VI. PIEDĀVĀJUMU VĒRTĒŠANA UN IZVĒLES KRITĒRIJI
21. Piedāvājumu vērtēšana notiks slēgtā procesā, vērtējumu veicot šādā kārtībā:
21.1. Pretendenta atlases (kvalifikācijas) dokumentu atbilstība Nolikuma prasībām. Neatbilstošie Piedāvājumi var tikt izslēgti no tālākās vērtēšanas, ja Pasūtītājs konstatēs, ka neatbilstība būtiski ietekmē Piedāvājuma izvērtēšanas iespējas un lēmuma pieņemšanu;
21.2. Pretendenta Tehniskā piedāvājuma atbilstība Nolikuma prasībām;
21.3. Pretendenta Finanšu piedāvājuma izvērtēšana un aritmētisko kļūdu pārbaude. Komisija ir tiesīga labot aritmētiskās kļūdas Pretendenta finanšu piedāvājumā, informējot Pretendentu par kļūdu labojumiem.
22. [bookmark: _Ref195187195]Piedāvājuma izvēles kritērijs: piedāvājums, kas ir ekonomiski visizdevīgākais, vislabāk apmierina Pasūtītāja vajadzības  un nodrošina  Pasūtītāja finansējuma efektīvu izmantošanu.
23. Ja nepieciešams, tad Pasūtītājs ar Pretendentu var rīkot sarunas. Sarunās ar Pretendentiem, kas Nolikumā noteiktā termiņā iesnieguši savu sākotnējo piedāvājumu, Pasūtītājs saskaņo Pretendentu iespējas ar savām vajadzībām. Pasūtītājs izvēlas Piedāvājumu saskaņā ar Nolikuma 22. punktu, neveicot sarunas, ja tas uzskata, ka ir iesniegts Piedāvājums vai Piedāvājumi, kas atbilst Pasūtītāja prasībām un nodrošina Pasūtītāja finansējuma efektīvu izmantošanu. Pasūtītājs ir tiesīgs veikt sarunas arī tad, ja ir iesniegts Piedāvājums vai Piedāvājumi, kas atbilst Pasūtītāja prasībām, bet Pasūtītājs uzskata, ka ir nepieciešams lūgt Pretendentu izskaidrot, papildināt vai uzlabot Piedāvājumu, lai saņemtu ekonomiski visizdevīgākos Piedāvājumus.
24. Pasūtītājs jebkurā brīdī līdz galīgā lēmuma pieņemšanai par Pretendenta izvēli, ar kuru noslēgt Līgumu, ir tiesīgs uzaicināt citus piegādātājus iesniegt sākotnējos Piedāvājumus, kā arī uzaicināt viņus uz sarunām.
25. Pasūtītājs iespējami īsā laikā, bet ne vēlāk kā 5 (piecu) darbdienu laikā pēc lēmuma pieņemšanas par izvēlēto piedāvājumu, informē par to visus Pretendentus, kas iesnieguši sākotnējos piedāvājumus, informāciju nosūtot pa pastu vai elektronisko pastu.

[bookmark: _Toc196719591]VII. PASŪTĪTĀJA TIESĪBAS UN PIENĀKUMI
26. Pasūtītājs var jebkurā brīdī pārtraukt Iepirkumu, ja tam ir objektīvs pamatojums.
27. Ja Pasūtītājs konstatē, ka konkrētais Piedāvājums ir nepamatoti lēts, Pasūtītājs var noraidīt Piedāvājumu.
28. Ja  Pasūtītājs  piedāvājumu  vērtēšanas  gaitā konstatē,  ka iesniegtajos dokumentos ietvertā informācija ir neskaidra vai nepilnīga, tas pieprasa, lai Pretendents vai kompetenta institūcija izskaidro vai papildina šajos dokumentos ietverto informāciju.
29. Sarunu gaitā Pasūtītājs ir tiesīgs lūgt Pretendentiem izskaidrot, papildināt un uzlabot Piedāvājumus.
30. Pasūtītājs neslēgs Līgumu ar tādu Pretendentu, ar kuru tas atrodas interešu konfliktā Ministru kabineta 28.02.2017. noteikumu Nr.104 12.punkta izpratnē, izņemot gadījumus, kas minēti šo noteikumu 13.punktā.
31. Visas pārējās Pasūtītāja tiesības un pienākumus, kas nav atrunāti šajā Nolikumā, regulē Ministru kabineta 28.02.2017. noteikumi Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem” un citi spēkā esošie normatīvie akti.

[bookmark: _Toc196719592]VIII. PRETENDENTU TIESĪBAS, PIENĀKUMI, PERSONAS DATU APSTRĀDE
32. Pretendentam ir pienākums sniegt atbildes uz Pasūtītāja pieprasījumiem par papildu informāciju, Pasūtītāja norādītajā termiņā. Ja Pretendents nesniedz atbildi uz Pasūtītāja uzdotajiem jautājumiem Pasūtītāja norādītajā termiņā, Pasūtītājam ir tiesības izslēgt Pretendentu no turpmākas dalības Iepirkumā.
33. Pasūtītājs publicē aktuālo dokumentāciju par Iepirkumu, t.sk. Nolikumu un Nolikuma grozījumus Iepirkumu uzraudzības biroja (turpmāk - IUB) mājas lapā. 
34. Ieinteresētais piegādātājs Iepirkuma Nolikumu un ar to saistīto dokumentāciju var saņemt, to lejupielādējot elektroniskā formātā IUB mājas lapā. 
35. Saziņa starp pasūtītāju un ieinteresētajiem piegādātajiem Iepirkuma procedūras ietvaros notiek latviešu valodā.
36. Ieinteresētais piegādātājs jautājumus par Nolikumu uzdod rakstiskā veidā.
37. Papildu informācija (Iepirkuma grozījumi, atsaukšana un rezultātu publicēšana) tiks publicēta IUB mājas lapā. Ieinteresētajam piegādātājam ir pienākums sekot līdzi publicētajai informācijai. Iepirkuma Komisija nav atbildīga par to, ka kāds ieinteresētais piegādātājs nav iepazinies ar informāciju, kurai nodrošināta brīva un elektroniska pieeja.
38. Ja ieinteresētais piegādātājs ir laikus pieprasījis papildu informāciju par Iepirkuma procedūras dokumentos iekļautajām prasībām attiecībā uz Piedāvājumu sagatavošanu un iesniegšanu vai Pretendenta atlasi, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājuma iesniegšanas beigām. 
39. Papildu informāciju Pasūtītājs nosūta e-pastā ieinteresētajam piegādātājam, kas uzdevis jautājumu, un vienlaikus arī visiem pārējiem Pretendentiem un interesentiem.
40. Iesniedzot pieteikumu, Pasūtītājs kā pārzinis veiks pieteikumā norādīto datu subjektu personas datu apstrādi iesniegtā piedāvājuma izvērtēšanai atbilstoši Nolikumā noteiktajā prasībām, Iepirkuma procesa administrēšanai, uzvarētāja noteikšanai un lēmuma pieņemšanai, informācijas sniegšanai pretendentiem un trešajām personām par iepirkuma rezultātiem.

[bookmark: _Toc196719593]IX. PIELIKUMI
41. Nolikumam pievienoti šādi pielikumi, kuri ir Nolikuma neatņemama sastāvdaļa:
Pielikums Nr.1 Pretendenta Pieteikuma par piedalīšanos iepirkumā forma.
Pielikums Nr.2 Tehniskā specifikācija/Tehniskā piedāvājuma forma.

